Izlazi mjesečno jedanput, 
stoji na godinu 1 krunu. 

Ružičnjak: 


| Svetoga Franje Serafskoga, 


Padovi ZAK AKG KS Ka ! 


Nabožno-poučni list za katolički puk i trećorednike. 
Blagosloven po prečasnom 
| starješinstru Iranjevačkog reda Malobraćana. 








ALLELUJA! 


S kraja na kraj glas se ori 
Uzduž kopna k sinjem moru, 
Naviještajuć narodima 

Uskrsa dan, Spasa-zoru. 

Glas se ori kO u sreći 

S nebeskim se zvucim sklada: 
Tko ne slijedi poziv Hrista, 

Taj jur gine, taj već pada! 


Vjernici su pod barjakom 
Okupili sile svoje — 

Kršnom stablu (Crkvi) osvježile 
Ojačale dične hvoje. 


Pod krstašem Vjere svete 
Kršćanski se bojak bije, 
Bojak sveti, — nit je susto 
Već sve slavno predobije ! 





Ak' je dosad koj nas strado, 
Sami bjesmo na sploh krivi, 
Od sad ćemo svakom reći: 
Isus frist, da u nas živi! 

Sv. Antun Padovanski. 


(Piše fta. Ivša Mijov, 


IV. Sakrivena svijeća. 


K.. pero da opiše, čiji jezik da izreče onu svetu radost 
izabrane duše, koju ona kuša kad postigne nešto, što je vruće že- 
“ljelja, a želji joj predmetom bio ne svijet, ni što svijet daje, nego 
jedino Bog? To se samo dade kušati, ali nikako izreći ili opisati : 
To dobro znadu one svete duše, kojima je dano kušati milinu 1 
slast Božje ljubavi; milinu i slast, koja se kuša kada se Bog ljubi 
i za Boga radi, a što se na žalost rijetko nalazi u ljudskom srcu, 
tomu gnijezdu svakakih niskih strasti. — Tko da opiše F ernandovu 
radost, kad stigne u svoj novi stan, kad poluči svoju svrhu — 
da postane franjevac; što nije bilo, nego način druge, glavne svrhe, 
do koje će sada veoma lakše? Postigao je dakle što je želio: želio 
je biti franjevac, i to da se sveto i pokornički živeć, pripravi na 
mučeništvo, zadnju svrhu, ka kojoj ona prva bila je samo kao put. 

Prema tomu, lako nam je pomisliti ponizni i pokornički život 
mladoga franjevca, a još bolje ako uzmemo u obzir ponizne i po 
korničke ljude — prve sinove sv. Franje — medju kojima je živio. 

Poniznost je majka i čuvarica svih krjeposti: na njoj su svi 
sveci sagradili divne zgrade svoje svetinje. ugledajuć se vazda u 
prvoga i najboljega graditelja — poniznoga Boga — Čovjeka. 
Darežljiva Božja ruka na pune pregršti siplje svoje blagodati nad 
sniženim srcem, koje ih prima zahvalno i kao ne zasluženi dar; 
dočim se susteže nad oholom i ponositom dušom, koja ne će da se 
sagne pred Svemožnim i da njegovim prizna sve što ui na sebi vidi. 


Ponizan čovjek ne samo priznaje svoje tuge i nevolje, već u svemu . 


vidi nevidljivu pomoć, koja prati njegove korake, upravlja njegovim 
djelima i bez koje bio bi puko ništa; i u tom vas prožet osjećajem 
svoga ništavila, ponizno se prigiblje pred nebeskim odredbama i 
priznaje, da ih nije dostojan. Pa, kako da Bog ne pogleda milostivo 
na to svoje stvorenje, kako da ga obilato ne obdari ponajboljim 
svojim milostima, kako da ga posvema k sebi ne povuče? 

U tomu eto nam ključa, kojim ćemo otvoriti dušu našega 
Fernanda, toga velikoga sveca poniznosti. Poniznost otsjeva iZ 
svakoga njegova djela, iz svega života, ali nada sve iz ove dobe. 

Netom stigne megju novu svoju braću, podvostruči već do- 
voljno oštre pokore: zagli sveti križ, da se više nikada od njega 

o. ao; “e 





ne otcijepi, da njemu samo živi. Da i zadnji saopštaj svijeta prekirve 
i da njegovu spomen po-ve od sebe odaleči; dopustom  starješi: e 
promijeni svoje krsno ime Fernando a prozove se Antunom i to 
u čast svetoga patrijarke pustinjaka obranitelja onoga manastira. 
Ali poimenee upre da nauči i svim svojim djelima za vogju po- 
stavi veliku krjepost poniznosti. U to ime sve sile uloži da sakrije 
svijetu lijepe darove koji na ga dobri Bog baš obilno bio nadario: 
u ničemu se neisticao, vazda se nalazio na zadnje nu mje tu, vazda 
se zabavljao najprostijim poslovima mana-tira. — I tako sjajno mu 
pogje za rukom sakriti svoje duboko znanje, stečeno kroz lijepi 
niz godina u tišini i zabiti samostana sv. Križa. Nijednome od 
njegove braće ni iz daleka na pameti nije bilo, kakov se dragulj 
svetinje 1 znanja krije pod plaštem do vrška dotjerane poniznosti: 
bio Antun prava svjetlo.t u svakom pogledu, ali zastrta. Dok on tu 
tako učio, i možemo slobodno kazati, naučio uzvišenu znanost 
Isukrstova križa, znanost sniženosti, prijegora, pokore, stigne mu 
od starješine redovničke njegove države toli očekivani dopust, da 
može krenuti put Afrike. To je bilo nekoliko mjeseca poslije nje- 
gova ulaska u franjevački red. 

Gdje mi je vilinsko pero, da zanosnim riječima opišem fra. 
Antunovu radost na taj glas? Ah ne, da ga sve imađem, ne bi mi 
dostajao: za tobi se šćelo zaviriti u njegovu dušu ili još bolje 
osjećati kako je. svetac osjećao! 

Uz dopust, glavar države namijenio mu i jednoga druga, ne- 
koga fra. Filipa, takodjer sveca isto iz Portugalske, jer ne hotio 
pustiti mladića sama. I on želio proliti svoju krv za Isukrsta, pa 
se tim radije odazove nalogu svoga starješine. Veseo dakle i u 
najboljim nadama Antun se ukrca zajedno sa svojim drugom i 
sretno doplovi u Afriku, zemlju, kako jeon mislio, od neba odregjenu 
za njegovo apoštolsko djelovanje. Nut, ta namisao ne bila odozgor 
potvrgjena : sasvim drugačije pisalo se gore, gdje se kroje odluke; 
odluke, koje se više puta kose s odlukama i namislima kratkovida 
čovjeka. Netom se kraja uhvatio, težko obolio i bolovao kroz svu 
zimu. Na pramaljeće oporavi se malko, ali se tako slab ćutio, da 
za ništa nije bio sposoban. Oporavljao se, ali nikako se sasvim oslo- 
boditi bolesti, jer zrak ne bijaše mu povoljan, pa tako svi načini da 
se posve okrijepi, bili bezuspješni, i on napokom počne upoznavati, 
da to nije njegovo polje Bijedni fra Antune! Dakle prevari te 
nada! Oh, koli teško moralo je to biti tome srcu, koje jedino za 
tim hlepilo? 





I zbilja, Božja providnost, čiji su putovi nedokučivi, druge | 


zemlje pripravljala širokomu apostolatu svoga sluge. Starješine u 
Portugalskoj čuvši da je obolio, pobojaše se za njegov život 1 on 
nekon četiri mjeseca. svoja boravka u Africi dobije nalog da se 
povrati zajedno s fra Filipom u redodržavu. Pucalo srce Antunu 
na tu vijest, žalosno gledajuć kako mu izmiče toli žugjena sreća, 
ali u svojoj dubokoj poniznosti prizna, da ju je nedostojan. Uzorne 
doista poniznosti,. dostojne samo onakova sveca. »Iko se ponizi, 
biti će uzvišen«, kaže sv. Slovo; niže ćemo viditi kako se divno 
to ispunilo u ovom velikom ponizniku. 

Gledajući dakle u zapovijedi starješine Božju destak koja 
je drukčije no je on mislio upravljala njegovim koracima, smjerno 
se prilagodi volji svoga poglavara i s mjesta krene iz Afrike put 
Lisbone, da tuj pod blagim  portugiškim  podnebljem pokrijepi 
iznemogle sile ili ako bude Božja volja ostaviti ovaj tužni svijet, 
na komu je i tako samo tijelom živio. Sprva more bilo mirno i 
oni bezbrižno putovali za neko vrijeme, kad iznenada digne se 
strašna oluja, koja je za nekoliko dana prijetila svetim putnicima. 
Ali blaga skrb Božja, bdila nad sretnom lagjom: čuvala ju srijed 
burnih talasa i zdrava privela u italijanske vođe, baš na otok Si- 
ciliju, pod glavni njegov grad Messinu. 

Digao Bog Africi, a poklonio Italiji 1 Franceskoj toga budu- 
ćega velikoga apoštola mira i ljubavi, kakova su one baš tada 
trebovale za grdne rane, na kojima su već odavna ljuto bolovale. 


(Slijedi) 
SAKE 


Bi. Djevica Marija 
ogledalo i uzor kršćanskoga življenja. 
se (Po kan. P. Tarino pr. Fr. Ambroz Miletić, R. M) 

Glava VI. 
II. Djevica Marija ogledalo pravice. 


I. — Sv. Pavao se hvaljaše govoreći, da on nigda nikog nije 
uvrijedio. To isto tvrdi i sveti Ambrozij: o Mariji djevici. Qna ne 
samo što je svakom hotjela dobro, i svakoga nađarivala, nego ni 
najmanju škodu nije nanosila ikakovoj osobi. Znaš li koliko se je 

ona brigala za dušu svog bližnjega; znadeš kako se je služila svojom 
kućnom baštinom i bogatim darovima, koji je primila od istočnih 
kralja; znadeš takodjer koliko se je ona trudila i gledala da se 
sačuva netaknuta čast njezine braće, a osobito učeniki i apostola. 
Možeš dakle zamisliti, je li ona igda i najsitniju stvarčicu učinila, 
koja je mogla naškoditi duši, imetku ili dobru glasu druge koje 
osobe ? | | 

Marija je znala kako je Bog bio dao čovjeku riječ da može 
govoritii snjom izrazivati čuvstva svoje duše i medju ljudima skla- 
pati društvene sveze, i ljubavi rastvoriti opširno polje. Po tom, 
kako veli sv. Ambrozije, njezina vanjština bila je prava slika pri- 
prostitosti i čistoće njezine duše, i njezinu želju 1 ljubav nigda ne 
omrlja laž, prijevara ili ikakva dvoličnost. 

2. — No, znadeš li ti za što Marija nigda ne uvrijedi ni jednog 
od svoje braće? Jer je njezino srce bilo puno ljubavi, i ljubav bila 
joj pravilo i vodić cijelog njezinog življenja. Podigni se i ti, o 
kršćanine! na visinu ove krjeposti nebeske, i gledaj svog brata u 
Bogu, koji je sav ljubav, i upoznati ćeš, koliko je veliko zlo upro- 
pastiti dušu, otkupljenu Božjom krvlju, i stogu ćeš obzirno i 
oprezno ići proti svakom djelu ili riječi, koja bi _ mogla usmrtiti 
koju dušu. Gledaj tvog brata u [Bogu, i viditi ćeš kolika je važnost 
u tvarnih stvari da se dodje u vječno blaženstvo, i upoznati čas, da 
mu ne možeš oduzeti njegovu stvar ili preprečiti mu da ju ne 
zadobije ne uvrediv njegovu osobu i Boga stvorca iste. Gledaj tvoga 
brata u Bogu i viditi ćeš, da je njegovo ime sveto i nespcvedljivo 
kao i njegova osoba, i ti ne možeš njega uvrijediti ili _ozloglasiti 
ne uvrijediv Boga, čiji je čovjek sin i brat. Bog je postavio red 
na svemiru; na ovom redu oslanja svijet tvarni i ćudoredni; priznaj 
svog brata u ovoj redu, ako ne, ti vrijedjaš ne samo tvoga brata, 
nego i samoga Boga, koji ga je stvorio na svoju sliku, te brani i 
hoće da se poštuju prava. 

3. — Sveti Pavao bi podignut La do Božje visine, do trećeg 
neba, gdje je vidio stvari, koje čovjeku nije prosto izgovarati. Pa 
dobro čitaj sliku, koju on pravi od ove sveopće krjeposti. Ljubav 
je, veli on, strpljiva, i posve lako podnosi sve nepravde i oprašća 
primljene uvrede; sa svakim je blaga i ljupka, uvijek dobro misli, 
i sve tumači na dobru stranu; nikom ne zavidi, nego svakom 
dobro želi, nije ohola ni preuzetna, nego je ponizna i čedna; nije 


neprijatna, niti traži kakovu prednost, nego radi dobra žrtvuje 


prkose 1 ljudske obzire. Ne traži svoju korist, nego onu svoga 

bljižnjega, nigda se ne srdi, niti se s kim svadja, nigda se ne ve- 
seli na uvredama nanešenim svojoj braći; nego se veseli istini, 
tudjem dobru i pravici. Vjeruje sve uhva sve, podnosi sve, i sva 
se daje svima, da sve predobije Isukrstu. Razmatraj ovo što je 
izvadjeno iz Marijine slike, i moli ju, da ju i ti uzmogneš sljediti 
u tvojim djelovanjima. | 

O Marija, predraga moja majko! ti znadeš koliko se ja silim, 
da upoznam teškoću uvreda nanešenih krjeposti od ljubavi i 
pravde, do toga nigda neću moć potpuno doći dokle ostanem rob 
ovog mogasmrtnog tijela. Vidim sva ona zla, koja sam nanio poje- 
dinom, obitelji i društvima mojim zločestim izgledima, zlovišnošću, 
klevetama, kradnjama, prevarama i nepravdama svake vrsti, ali ne 
shvaćam koliku uvredu. nanose Bogu i svem ćudorednom redu. 
Ti, o Marijo! majka ljubavi i ogledalo pravde, poznaješ potpuno 
svu važnost onih kreposti, daj dakle da nigda ne poslušam glas 
vraga paklenog, njihovog neprijatelja, i da ih nigda u ničem ne 
uvrijedim. 


Glava VII. 
1. Ljubav prama roditeljima i rodbini. 
I. — Bog ti je dao, o kršćanine! zapovijed ljubavi, da bude 


kao život tvoje duše, početak svakog tvoga djelovanja. No valjda 
još nisi razmatrao za što se On napose služi imenom bljižjega, 
naredjuju ti ovu svoju zapovijed. Doisto svi su ljudi tvoji bližnji, 


jer imadu jedno ter isto porijetlo s tobom istu narav: jednu te istu. 


svrhu; ali ako dobro promotriš neke su ti osobe bližnje od drugih, 
jer su s tobom spojene sa krvnim svezama, i koe s tobom sačinja- 
vaju jednu obitelj. Ovo ime bližnjega, koje je Bog razložito oda- 
brao, pokazuje ti ljubav osobitu i značajnu, koju moraš  gojiti 
prama osobama tako spojenim s tobom, i još hoće da ti reče: kao 
što zadruga počima od obitelji, a obitelj od roditelja, da tako od 
obitelji i od roditelja valja da podje ona ljubav, koja ima biti duša 
i sveza svih ljudi. 

2. Osobe bližnje, koje susretaš na ovom svijetu, jesu one, 
koje sačinjavaju samu obitelj; ovo je prva stolica i prvi izvor 
kršćanske ljubavi. U obitelji, ravno otac i majka jesu kao kralj, 
učitelj i svećenik, s toga njihova je dužnost upravljati njihovom 
djecom, biti njihovi prvi odgojitelji, i na neki način čast nositi 
njihovoj službi svećeničkoj, koja je služba sveta i sva od ljubavi. 
Po naravi njihovoj najsrdačnije ljube svoju djecu, valja dakle da 
njihovo srce spoje božanskom ljubavi, da skupa sa naravnim ži- 


votom preliju i vrhunaravni, i sa ljudskom ljubavi dadu još i 
Božju ljubav. 

Roditelji valja da sami sebe ljube i njihov porod onom lju- 
bavi, koja ima svoju prispodobu u ljubavi, kojom vječni Otac 
ljubi Sina, i kojom ova obodvojica ljube Duha svetog, koji +e radja 
iz zajedničke njihove ljubavi. Djeca valja da odvraćaju ljubav 
svojim roditeljima, od kojih proizlaze po ljubavi, 1 medjusobom se 
vežu sa svezama najčišće i najsvetije ljubavi, da putem ljubavi teže 


.k Onom, koji ih je za ovu svrhu stvorio i na ovaj svijet postavio. 


Djecu, sama narav vuče na ovu dvovr-nu ljubav. S toga ako . 
roditelji uznastoje te za rana uliju u srce svoje djece početke bo- 


žanske ljubavi, od obitelji će napraviti središte i najobilniji izvor 


kršćanske ljubavi. Velikodušna ljubav roditelja prama djeci, priklo-| 
nita ljubav djece prama roditeljima, te srčana i nježna ljubav 
braće medju sobom, od obitelji sačinjavaju kao neku vrstu  ze- 
maljskog raja, i najčistiji izvor ljubavi 1 javne sreće. | 
3. Od obitelji razgranjiva se društvo. s toga ako u njvj. 
vlada kršćanska ljubav zahvatit će rodbinu i bližnje, raspaliti će 1 
postaviti novih obitelji, koje će održati, medju sobom. spojene ' 
najmilijim i moćnijim svezama, ljubav. Iz obitelji postajući društvo “' 
i cijeli ljudski rod; kršćanska će ljubav saći kaočista i bi-tra voda, 
da natopi opće zemljište, da u red stavi njihove medjusobne odno-: 
šaje, i da što bujnije raste ono stablo, koje sašav iz Božjeg krila, 
svoje grane širi i diže tija do neba. Čista i djelujuća ljubav stari- 
jega prama mladjem, priklonita ljubav mladjeg prama starijemu, 
podložnika prama zakonitoj vlasti, iskrena ljubav drustvenih članova 
medju sobom, evo u društvu već se napravila slika obitelji, evo 
udovoljila se Stvoriteljevoj nakani. Nastoj dakle, o kršćanine! da u 
obitelji točno vršiš svoju zadaću onog položaja, koji u istoj 
zauzimlješ,i da u njoj siješ sjeme kršćanske ljubavi. | 


> Ce 


(Slijedi) 


Sv. mjesta | kuća Marijina. 


k$... je vruća želja i odanost prema prečistoj Djevici po- 
vukla, da svoju pobožnost obavi u sv. kućici u Loretu, sjegurno je 
nestrptjivo očekivao onaj blažen čas, kad će se uputiti 2. Trsatu 
preko mora k sv. kući u Loret, gdje se ista nalazi u velikoj crkvi. 

Snu, kućica je iz vana mramorom obložena, a sa svake strane 
su isklesani proroci kao: Jeremija, Ezekija, Zaharija, Malakija; za 
tim je predočen prijenos su. kuće iz Trsata u Loret. dočim je na 
zapadnoj strani podignut oltar Naviještenja. Tuj imađe takovih kra- 
sota umjetnih, da bi ih čovjek morao dugo promatrati i proučavati, 
a ne tek nekoliko sati. — 

Okolo sv. kućice je stuba od bijeloga mramora, koja je sva 
izlizana, kako hodočasnici na koljenima obilaze sv. kućicu. Noge 
su mi klecale, sav sam drhtao, kad sam stupio u samu sv. kućicu. 
Od svetog strahopočitanja i nehotice se grješna koljena sagnu, i 
eto te, gdje cjeluješ ono sveto tlo, po kom su nekad Isus i njegova 
sv. Majka hodali, suzama škropiš ono mjestance, te se ne usudjuješ 
pogledati kip majke Marije na žrtveniku. Taj kip napravio je sv. 
Luka iz cedrovine, te se sav sjaji u draguljima neprocjenjene vred- 
nosti. Nehotice usta šapću krunicu, a ti se sav preneseš u onaj 
čas, kad se dogadjahu Otajstva, kojih se u krunici sjećamo. 

Čuvstva, sveti zanos, Božje strahopočitanje, to se sve samo 
ćuti, ali se opisati ne da. Tako utješen i okrijepljen ustaješ, razgle- 
daš se po sv. kućici. Na prednjoj strani vidiš križ, koji su jošapo- 
stoli tamo postavili, jer su u njoj po Isusovu uzašašću vršili službu 
Božju 1 na molitvu se sastajali. Sa strane kućice visi mnoštvo zlat- 
nih svjetiljaka, na oltaru množ svijećnjaka sve od samog zlata, 

što sve neku čarobnu svjetlost širi po sv. kućici. Sv. kućica sastoji 
se od cigle, a ima i pomješanog kamenja bez žbuke, a gore pod 
svodom vidi se drveni trijem. Za oltarom nalazi se sv. ognjište, a 
nalazi se i posuđa, kojom se Majka Božja služila. — 

Na protivnoj strani bazilike (crkve), a s lijeve strane sv. kućice, 
stoji kapela Crrila € Metoda od nas Hrvatđ. 

Još je spomenuti veliku riznicu, u kojoj se nalaze predrago- 
cjeni darovi, što ih pobožni kršćani darovaše u čast sv. Djevici. 
Ma kakovi ures, bilo od zlata, bilo od srebra, dragulja itd. može 
ti srce zaželjeti, ljudski um i ruka načiniti, tuj ćeš naći. Dapače 
naći ćeš tuj i sablju Eugena Savojskog. Ali oni dragulji 1 ures na 
kipu Majke Božje u sv. kućici na oltaru vrijedi više, nego sve ono 
blago i bogatstvo u svoj riznici. U riznici ćeš vidjeti 1 sliku sv. 
kućice od koralja, za koju se priča: da je bio neki kraj Loreta 
siromašni ribar, koji je od ribarstva živio. Neko vrijeme dugo nije 
mogao ništa uhvatiti, tad se pomolio Majci Božjoj, — i gle čuda, 
uhvati odma u mreži tu sliku sv. kućice od koralja. Još je spome- 
nuti i veliki krstionik, koji se nalazi na lijevoj strani glavnog ulaza 

od lijevanog tuča, a stoji svotu oko 16.000 škuda. Atko bi mogao 
sve one krasote. sve one umjetnine bilo u kamenu ili na platnu 
opisati? Taj bi morao ondje više dana boraviti, a ne nekoliko sati, 
— Čim izadješ iz crkve, opaziš sa lijeve strane zgradu s napisom: 
, Collegium Illiricum!“ Taj zavod osnovan je god. 1580., u njem se 
odgajivahu mladi Hrvati za svećenike, ali danas taj zavod nije više 
onaj, koji je prije bio, talijanska vlada si ga prisvojila. 

Najneugodnije je, kad izadješ pred crkvu, te sa svih strana 
navale na te prodavaoci čisla, slika i drugih stvari, te upravo te 
muče i za odijelo navlače, nudeći svoje stvari. Ali ipak, prije nego 
se oprostiš sa sv. kućicom, nabavi si svaki hodočasnik križić 1 me- 
đalju na uspomenu do smrti. A kad je dodje čas, da se vratiš, da 
ideš iz ovog Svetišta, da ti je čuti kako dobri i pobožni hrvatski 
hodočasnici uzdišu i mole: ,,Marijo! vrati se k nama; Marijo! dodji 
na Trsat!“ it. d. Zadnji uzdah, zadnju molitvu, zadnji pozdrav 
Gospi na koljenima klečeći u sv. kućici izgovaraš pun veselja, sreće i 
rajskog blaženstva još jednom  preporučiv sebe, svoje roditelje, 
braću, rodjake, znance, sav hrvatski narod pod moćno okrilje sv. 
Bogorodice, pa ostavljaš Svetište pun duševnog mira nebeske utjehe, 
svetog zanosa hvsleći Gospodinu i Djevici na svemu, što si vidio, 
čuo i doživio. 

Na povratku kući, svraćaju se hodočastnici opet na Trsat, gdje 
se nalazi glasovito tlo, gdje je sv. kuća boravila tri godine. — Braćo 
svećenici i Hrvati! na nama je, da naš hrvatski narod u buduće u 
što većem broju povedemo na Trsat i u sv. kućicu, gdje je nekada 
prebivao Spasitelj sa svojom majkom Marijom. Potecimo u što ve- 
ćem broju onamo, k prijestolju i izvoru milosti; ondje ćemo naći 
utjehu u nevolji, ondje ćemo dobiti oproštenje grijeha, ondje ćemo 
oćutiti mir i pokoj duši, ondje ćemo izmoliti u sv. kući moćnu 
odbranu u svim pogibeljima, koje prijete i spasu našem i našega 
naroda. — 

Hodočasnik. 

Uskrsnuće tijela. 


IKaa je sv. Pavao propovijedao u Ateni, u velegradu Grčke, 
o uskrsnuću tijela, veliki utisak učinio je ovim govorom na po- 
gane osobiti na Dioniza, koji u srce taknut, odmah poprimio je 





kršćansku vjeru. Pogaui doista vjerovali su u neumrlost duše, ali 
nijesu vjerovali u uskrsnuće tijela. O tom uvjeravao ih najprije 
sim Spasitelj govoreći: »Doći će vrijeme, u koje čuti će glas 
sina Božjega svi oni, koji su u grobovima te izaći će (iz grobova) 
oni, koji djelovahu dobro na uskrsnuće života; a oni, koji dje 
lovahu zlo, na osudjenje.« — Kasnije naviještivahu uskrsnuće ti-- 
jela apoštoli, naročito sv. Pavao, koji o tom govoraše na očigled 
židova i pogana — pred visokim židovskim vijećem, i pred po- 
ganskim carskim namjesnikom Feliksom. Istinu o uskrsnuću tijela 
dozivlje apoštol često. kršćanima u pamet, tješeć nje i bodreći u 
raznim nevoljama i progonstvu. Hotijući nas sv. Pavao potpuno 
uvjeriti o uskrsnuću tijela, piše u poslanici na Korinćane: » Ako 
ne uskrsnu mrtvi, nije Hrist uskrsnuo« t. j. tako je sigurno, da 
ćemo jednom uskrsnuti, kako je sigurno, da je Hrist uskrsnuo ; 
njegovo uskrsnuće temelj je našemu usksnuću. Buduć da znademo, 
da je Hrist uskrsnuo svojim vlastitim tijelom, tako uskrsnuti ćemo 
i mi; jer Onaj, koji je od mrtvih probudio Hrista, probuditi će 1 
naša tjelesa. — 

Vjera u uskrsnuće tijela bila je uzrokom, da se kršćanstvo 
usuprot progonstvu brzo širilo, ista vjera na toliko je oduševila i 
krijepila svete mučenike, da su veselo podnašali grozne muke, pak 
jsti život rado žrtvovali znajući, da će im tjelesa na sudnji dan 
uskrsnuti. | 

Medju ostalim mučenicima napominje učeni Ruinard sv. 
Arkadija: Kad je bezbožni sudac dao krvnicima zapovijed, da Arka- 
diju režu član po član, udo za udom, te da ga mrcvare što više 
mogu — svetac dragovoljno pruži ruke krvnicima da režu. Nemilo 
počeše mu rezati prste, zatim ruku do lakta, a onda do ramena. 
Tako rezaše i noge, dok ne osta drugo, nego osakaćeno truplo pli- 
vajuće u krvi. Razgledav se Arkadij na razbacane članove vlastita 
tijela poče im tako govoriti: »O sretnih mi članova, koji vrijedni 
bijaste služiti Bogu svome! Nikad vas nijesam toliko ljubio, kao 
upravo sada, kad ste sastavljeni od tijela moga. Blago vam, jer 
ćete se jednom opet sastaviti i postati od mrtvih članova, preobra- 
ženi i ne umrli članovi. Vi ste već članovi Hristovi — i ja ćutim 
da sam utjelovljen Hristu«. — Okrenuv se zatim plačućomu narod 
reče: »Ljudi! koji ste svjedoci groznoga prizora, znajte, da ove 
muke ako vam se i goropadne čine, ipak nijesu ništa onomu, koji 
motri sretno uskrsnuće. Vjerujte mi: vaši bogovi u istnu nijesu 
bogovi; odrecite se njih, te priznajte, da nema drugoga Boga do 


=. pm 
Onoga, koji me krijepii tješi u ovoj nevolji. Za njega umrijeti, 
život je, za njega trpiti slast je. Za ovo malo što trpim radi njega 
idem u naručaj vječnomu životu, koji će me za uvijek mojim 
Bogom združiti«. — To rekav — uzdahne. Sretna li Arkadija sada 
u nebu, sjajna li njegova uskrsnuća na dan sudnji. — 

Nekojim se nevjerojatno čini, kako bi se mogla uda čovječja 
trula i kojekuda porazbacana na da sudnji pokupiti, te u čitavom 
tijelu uskrsnuti. — Tertulijan, ovim mudro odgovara: »Ovaj svijet 
iz čega je postao? — Iz ništa. — Što ste bili prije nego ste stvo- 
reni ? -— Ništa. — Bude li dakle težje na sudnji dan postati, ono 
što ste već jednom bili; ili je bilo težje postati ono, što još nikada 
nijeste bili? — Kad je Bog vaša tjelesa dao na svijet, koja još ni- 
kada opstojala nijesu, još laglje sastaviti će na dan sudnji tijelo, 
koje bijaše već jednom stvorio. Bog počeo je težjim poslom, da 
u ono što je laglje čim čvršće vjerujete«. — Mi dakako ne shva- 
ćamo, kako će se naš prah i trulež promijeniti opet u novo tijelo; 
ali Bog može kud i kamo više učiniti nego mi razumjeti možemo. 
Sama priroda daje nam, ako ne baš jednakih, to ipak sličnih 
promjena. Motrimo samo gusjenicu, kako tromo gamzi po zemlji; 
ona uprede se u čahuru (zakukulji), regbi u grob 1 tuj više vremena 
stoji kao da je poginula. Za neko vrijeme progrize čahuru, te izleti 
kano prekrasan leptir u slobodni zrak. Kad Bog može crva pro- 
mijeniti u toli krasna leptira, koliko više može i hoće preobraziti 
naše tijelo na dan usksnuća. — To nam tvrdi sv. Pavao pišuć 
Filipljanima: »Z7rist preodraziti će tijelo ništetnosti naše, da bude 
jednako tijelu njegove slave«. 

Nu, naše uskrsnuće biti će različito. Ijelesa zlih biti će na- 
kažena, podobna paklenim pošastima, dočim tjelesa pravednika biti 
sjajna, slična tijelu Hristovu kad se preobrazio na brdu Taboru. 
Da bude naše tijelo tako sjajno na dan uskrsnuća  obuzdajmo 
sada dok je još vrijeme ćutila naša, suspregnimo neuredne strasti ! 
— Dušom 1 tijelom služimo Bogu, pa na dan posljednjega suda 
doživiti ćemo slavni Uskrs. — 

Otto. 


1900. — jubilarna godina — Kako vatikanski listovi 
javljaju, odlučio je Leon XIII. da god. 1goo. proglasi jubilarnom. 
Ista bi imala trajati od Božića g. 1899. do Božića 1900. — Prvu 
takovu jubilarnu godinu odredio je papa Bonifacije g. 1300. a 
posljednju Pijo IX. g. I875. > 

Hristova slika. 


Pred malo vremena u talijanskom listu » Corriere delle Puglie« 
izaišao jo članak, u komu se je žalilo, što nemamo prave i originalne 
slike Isusa Nazarenina. Tom je prigodom Donato De Leonardis 
poslao uredniku dotičnoga lista pismo Publija Lentula, judejskog 
namjesnika, upravljeno caru Cezaru Augustu, koje se je sa- 
čuvalo u latinskomu originalu u arhivu kuće Cesarini. Od velike 
je zanimivosti i važnosti ovo pismo, pak ga s toga ovdje u prijevodu 
donosimo : | 

»Pošto sam čuo, da želiš znati ono, što ću sad da Ti pričam, 
reći ću Ti, da u naše doba živi i putuje neki čovjek ogromnih kre- 
posti, imenom Isus Hrist, koji je od naroda nazvan prorokom 
istine i za kojega njegovi učenici tvrde, č je sin Boga, stvoritelja 
neba i zemlje, i svega, što je na njima bilo i biva. — U istinu, o 
Cezare! svakoga se dana čuje čudnovatih stvari ob ovome Isusu 
Hristu. On uskrsava mrtve, ozdravlja bolesne samom jednom riječi. 
— Čovjek je srednje veličine i vrlo lijepa a obličja, tolikim mu veil- 
čanstvom sjaje lice, da su oni, što. ga motre, prisiljeni da ga ljube 
i da ga se boje. — Kosa, koja mu pada do ušiju, ima boju zrela, 
lješnjaka, a od uši do ramena boju zemlje samo nešto svjetliju. 
— Nasred čela kosa mu je razdijeljena, po običaju nazarenskom, a 
čelo mu je široko i vedro; na licu nema nikakovih brazga, niti 
drugih mrlja, a boje je razblažena rumenila, što ga milinom kiti. 
— Nos i usta ne mogu od nikoga biti bolje nacrtana. 

Njegova brada, u svemu kosi slična, nije odveć duga i raz- 
dijeljena je na polovice: pogled mu je čudnovato valičanstven i oštar; 
oči su mu milostivne i jasne; a ono, što je čudno, odrazuje ti se 
na licu i u očima poput sunčanih zraka, na način, da ga nitko ne 
može uprto motriti zbog svjetlosti, koju razašilje. Kada on kori, 


plaši; kad opominje, plače. On zna privući k sebi ljubav, a nerado 


je veseo. Kaže se, da ga nikad nisu vidjeli, gdje se smije, a ma 
gdje plače. Ruke su mu i mišice izvanredno lijepe. U govoru za- 
dovoljava svakoga, ali rijetko se vidi. Kad se pak nadje u društvu, 
odaje rijetku čednost. Na pogled iu osobi najljepši je čovjek, što 
ga se može zamisliti, u svemu sličan majci, od koje ljepša se žena 
nikada u ovim krajevima nije vidjela. Ako dakle Tvoje Veličanstvo 
o Cezare! želi, da ga vidi, kako si me u prijašnjim oglasima obzna- 
nio, pošalji mi odluku, a ja ću ti ga odmah otpremiti. Svojim je 
znanjem zadivio sav Jerusolim. Pozna sve jezike i znanosti, premda 

nije nikada ništa učio. Ide bos, bez ičesa na glavi, poput ludjaka ; 
mnogi se smiju, kad ga vide; ali svojim prisućem, kad on govori, 
prouzrokuje strah i čudjenje. Svi tvrđe, da se takov čovjek nije 
nikađu ovim krajevima vidio. U istinu, kako me uvjeravaju Židovi, 
nikada se nije čulo takovih propovijedi, niti takove nauke, kakove 
tumači ovaj Hrist i mnogi ga Židovi smatraju božanskim, pa mu 
vjeruju; a mnogi ga tuže meni, govoreći, da je proti zakonima 
Tvoga Veličanstva. Mene uznemiriše ovi zlobni židovi. Veli se, da 
on nije nikada nikome što na žao učinio, i svi oni, što ga poznaju, 
i koji općahu s njime, tvrde, da su od njega primili dobročinstva 
i zdravlje. — Pripravan sam Tebi na posluhi ono, što Tvoje Veli- 
čanstvo zapovijedi, bit će izvršeno. Vale! — Iz Jerusolima : indik. 
mjesec XII. Tvoga Veličanstva najvjerniji i prepokorni potp. Publije 
Lentul, namjesnik Judeje. — 


Odraz Isukrstova tijela na grobnom platnu. 


. Mjeseca svibnja i lipnja bijaše u Turinu izloženo na štovanje 
isto ono platno, u koje je Josip Arimatejski, kupivši ga, obavio 
mrtvo tijelo Isusovo i sa Nikodemom položio u novi grob. O tom 
platnu i »O-servatore Romano« i »Corriere Nazionale« javljaju, 
kako je fotografija sv. grobnoga platna  ugotovljena električnim 
svjetlom, podala odraz Isukrstova tijela. — Odvjetnik Sekondo Pia, 
član odbora sv. umjetnosti, zaiskav od kralja Umberta dozvolu, 
nasljednoga čuvara toga sv. platna, dade se na taj posao, da tim 
udovolji i svojoj pobožnosti i uslugu učini povjesti. Na negativnim 
posebnim sustavom priugotovljeno platno navrnno je umjetnik Pia 
jake munjevne reflectore i do malo se opaziše najprije crte presv. 
Isukrstova. tijela. — Spasitelj, koji je na čuduevat način na grob- 
nom platnu ostavio «znamenja svojih muka i crta svoga tijela, 
ukaza se tako lijepo naslikan, da je to svakoga u velike zadivilo. 
Slika njegova izgledaše veličanstvena, točna, savrsena 1 od prave 
božanske ljepote. Crte njegova lica pokazivahu neizmjernu bol i 
ljubav; onda se ukaza brada, kose, bok, rane, udarci, utisci užeta, 
kojima je sv. tijelo bilo svezano uza stup bičevanja; jednom riječju, 
poslije Ig vijekova sada fotografija pokazuje cijelu i točnu sliku 
Spasiteljevu. — Vijest o tom čudu ide od usta do usta. — 

Odvjetnik i katekizam. 


Rece Moreno bijaše jedan od onih velikana, što su na ponos 
i diku trećemu svjetovnom redu sv. Franje. Rodjen u Gugaquilu u repu- 
blici Ekvardor, (učio) škole je polazio u Parizu. Bio je tri godine pro- 
fesor kemije i ravnatclj državnog sveučilišta. Radi njegove bistro- 
umnosti, točnosti i okretnosti, a osobito radi dobroga i plemenitoga 
srca izabran bi za predsjednika republike Ekvador. U toj najvišoj 
državnoj službi, pokazao je svoje vrline i sposobnosti. Petnajest 
godina bio je predsjednik, i to upravo do dana 6 kolovoza 1875. 
kad ga je neki lopov, podmićen od slobodnih zidara potajno napao: 
i umorio. Slobodnim zidarima bio je Moreno trn u peti, ta bio je 
katolik, pa k tomu pravi i vjerni sin katoličke Crkve. Za to ga i 
možemo cijeniti kao kršćanina, koji je za sv. vjeru prolio svoju krv. 

Neki list: »Revista franciscana«, izlazi u Barceloni, čiji je 
pretplatnik a 1 marljivi čitaoc bio Garcia _ Moreno, pripovijeda u 
jednom broju dogodjaj, koji nam dokazuje, koliko se je taj veliki 
i plemeniti muž brinuo za sv. Crkvu 1 vjeru. 

Vrlo se je trudio, da bi državi uzgojio dobrih činovnika. 
Zato je sam prisustvovao ispitima za državno pravo. «Obično je 
sam stavljao pitanja. | 

Nadošao je i opet takav ispit. Neki mladi jurista, odgovarao 
je upravo izvrsno na pitanja svojin učitelja. Na koncu, uzdigne se 
Garcia Moreno i reče: »Moj mladi gospodine! vi ste u istinu dobro 
odgovorili na ispitu, nu ja bih rado znati, znadete li takodjer tako 


dobro katekizam? Činovnik, želi li savjesno vršiti svoju službu, 


mora poznavati čitavi zakon Božji. Tako dodje na red ispit iz ka- 
tekizma. Mladi pravnik nije znao ni na jedno pitanje odgovoriti. 
Pa što učini na to predsjednik? On reče ozbiljno mladomu gospo- 
dinu: «Budite odvjetnik, ali dok ne naučite katekizma, ne smijete 
službe obavljati«. — Mladi je gospodin morao dulje vremena rado ili 
nerado posjećivati tamošnji franjevački samostan i dobro .naučiti 
katekizam. — 

Takodjer trećoredci, žele li kršćanski živjeti, moraju više puta 
i rado uzeti u ruke katekizam. Ta katekizam je poslije sv. pisma 
najdragocjenija knjiga. 

pr. br. Lnd. 

Preporučaju se u molitve: 


JS iz Mitrovice u svojim duhovnim potrebama. 

M. Ž. iz OKostrća (Bosna) sebe i svoje, u jednoj velikoj 
potrebi: 

Nlarija Kobaš 12 Kostrća u svojoj dugoj i teškoj bolesti po 
zagovoru srca Marijina i sv. Antuna kod presv. srca Isusova. 
Br. & 1 za posebnu milost po zagovoru B. D. M. i sv. 
Josipa. | 

FJ 1z RK. za ozdravljenje očiju. 
| PD 12 7! svoga oca, č da mu presv. srce Isusovo dade 
milost pokore i obraćanja na vršenje kršćan. dužnosti. 





Javne zahvale: 


Trećoretci iz Mitrovice, za uslišanje u Boga, što je po raznim 
molitvama, ozdravio jednoga mladića, koj se teško na duhu bo- 
lovao. | | 

Marija Hohuloš 12 Zagreba na uslišanoj prošnji po zagovoru 
sv. Antuna Pad. u pogledu općega dobra. | 

M. P. iz Pođvežice za primitu milost po zagovoru sv. Antuna 
kod presv. Srca Isusova. 


Spomeni se pokojnih! 


O. Huge Novljana, franjevca + 25/2. t. g. u Pazinu. 
Lucije Džijan, trećorednice iz Boke (Bosna) 28/10. pr. g. 
Dome Pejić, trećorednice iz 'Tolise (Bosna) + 28/11. pr. g. 
Preminulih članova III. reda Ž7. g. 

Ervina Mandića iz Voloske + ib/2 t g 

“Sie M Zarijina na gao polju ža x 5% om. stoji 


7 krunu, poštom IO nč. više. 
[Blažena Gospa Trsatska. 





Er 


>» Za ravnanje hodočasnicima ka svetištu Marj jinu na Trsatu 
dudi znano : da iste duhovne blagodati i milosti, koje se dobivaju 


u Loretu, dionicima postaju 1 na Trsatu«. — A za unaprijediti — 


krasnu misao, obnovu svetišta Gospina na Trsatu, podijelio je sv. 
Otac Leon XIII., g. Ig9gI »potpuni oprost svakome hodočasniku, 
koji ovu zavjetnu crkvu pohodi u kojegodijer doba kroz godinu 
i uvjete sa oprost propisane ovrši«. — | 








Preporučamo: »Svetište Bogorodičino na Trsatu 
u hrvatskom Primorju: Povjest i Marijanski mo- 
litvenik, nakladom istoga svetišta Gospiia — 
Cijena prema ukusnom vezu u platno bez slika 5o nč., sa sli- 
d kamai u kožu vezano Ifor. iifor. zo nč. Poštom Io nč, po ko- 
madđu više. — Naposebice: Povjest Svetišta uvezana bez slika 
25 nč., sa slikama 35 novčića, broširana Io nč., poštom 3 nč. 


više — Marijanski molitvenik u platno 60 nč., zlatorez 70" 


nč., poštom Io novčića više. — Ako se više komađa naruči, šalje 
se franko. — Kod veće naručbine 20", popusta. 





Život sv. Franje Serafskoga i Asiškoga. — 
Knjiga sa Io slika u i6-ni; ukusno vezana 50 i 70 nč. (poštom 
Io nč. više.) 


s. g e g - 








Pravila trećega reda sv. Franje Serafskoga, 
sa kratkim tumačenjem, i nekoje pobožnosti na čast istoga sveca. 
Cijena 5 nč., poštom 2 nč. više. Kod višebrojne naručbe, franko. 


Otpravništvo »Ružičnjaka«, p. Sušak — Trsat. 





